Publication: Magyar Közlöny
Issue: MK-2007-90 (Year: 2007, Number: 90)
Era: 2004-2010
Section: 1996. évi I. törvény (továbbiakban: Médiatörvény), a jelen
Paragraph Index: 904

6. A nemzeti és etnikai kisebbségek bemutatásának követelményei 6.1. A közmûsor-szolgáltató – az erre szolgáló speciális mûsorokon kívül is – e szabályzat elõírásainak megfelelõen sokoldalúan és tárgyilagosan mutatja be a nemzeti és etnikai kisebbségek életét, kultúráját és hagyományait. Ennek során a közmûsor-szolgáltató nem ad helyt a nemzeti és etnikai kisebbségekre vonatkozó negatív sztereotípiáknak. 6.2. A nemzeti és etnikai kisebbségekhez tartozó személyeket a társadalmi élet különbözõ megnyilvánulásaiban kell bemutatni, és tartózkodni kell attól, hogy a megjelenítés egyoldalú legyen, illetve, hogy csak a kisebbség hagyományosan elfogadott szerepeiben történjék. 6.3. A nemzeti és etnikai kisebbségek bemutatásakor figyelmet kell arra fordítani, hogy hagyományaik, kultúrájuk és mûvészetük bemutatása megfelelõ súllyal kifejezéshez jusson. H I V A T A L O S É R T E S Í T Õ 2007/27. szám 6.4. A nemzeti és etnikai kisebbséghez tartozó személynek akkor is joga van saját nyelvén megszólalni, ha a magyar nyelvet egyébként érti és beszéli. Ebben az esetben a közmûsor-szolgáltató kötelezettsége a tolmácsolás biztosítása.

Source: https://magyarkozlony.hu/hivatalos-lapok/846f0dfde817f1d30d7cc206a49f45211fe6aed5/dokumentumok/0c7862db11cb3b813d95439e2d3c6fb00e207bcb/letoltes